[image: znak Mesta Trnavy]Mestské zastupiteľstvo mesta Trnava
20-5/7/2
20. zasadnutie	Bod programu MZ č.: 5
MZ mesta Trnava	Materiál č.: 7
10. 2. 2026
Súhlas s použitím pozemkov na stavbu optickej siete „OK MVSR Kataster TRNV Vajanského 2“
(Slovak Telekom, a. s.)
Návrh predkladá:	Návrh spracoval:
Majetková komisia pri MZ	Mgr. Gabriela Bučányová
	odbor majetkový
Spracované: 21. 1. 2026
Zodpovedá: JUDr. Jana Tomašovičová, vedúca odboru majetkového MsÚ 
Číslo spisu: 1999/2026

Návrh uznesenia
k súhlasu s použitím pozemkov na stavbu optickej siete „OK MVSR Kataster TRNV Vajanského 2“ (Slovak Telekom, a. s.)
Mestské zastupiteľstvo mesta Trnava po prerokovaní:
Súhlasí 
s použitím pozemkov v k. ú. Trnava, meste Trnava, parcela registra „C“ č. 8831/1 
s výmerou 10102 m2, druh pozemku zastavaná plocha a nádvorie, zapísaná na LV
č. 5000 v predpokladanej dĺžke siete 5,31 m a pozemku parcela registra „C“ č. 784/1 s výmerou 3607 m2, druh pozemku zastavaná plocha a nádvorie, zapísaná na LV 
č. 5000 v predpokladanej dĺžke 67,58 m (dĺžka siete spolu 72,82 m) na umiestnenie stavby optickej siete “OK MVSR Kataster TRNV Vajanského 2”. 
Schvaľuje
uzatvorenie Dohody o náhrade za nútené užívanie nehnuteľností – pozemkov v k. ú. Trnava, v meste Trnava parcela registra „C“ č. 8831/1 s výmerou 10102 m2, druh pozemku zastavaná plocha a nádvorie, zapísaná na LV č. 5000 a pozemku parcela registra „C“ č. 784/1 s výmerou 3607 m2, druh pozemku zastavaná plocha 
a nádvorie, zapísaná na LV č. 5000, v zmysle zákona č. 452/2021 Z. z. o elektronických komunikáciách s investorom telekomunikačnej stavby t. j. spoločnosťou Slovak Telekom, a. s., Bajkalská 28, 817 62 Bratislava, IČO: 
35 763 469.
Podľa § 20 ods. 12 Zásad hospodárenia a nakladania s majetkom Mesta a 
s majetkom štátu, ktorý Mesto užíva v znení neskorších doplnkov (ďalej len Zásad) 
a v zmysle Príkazu primátora č. 3/2026 jednorazová odplata za dĺžku siete v intervale nad 50 m do 100 m vrátane je stanovená vo výške 401,67 eura.
V prípade, že k uzavretiu uvedenej Dohody dôjde v čase, kedy bude v platnosti 
v zmysle Zásad už nová sadzba náhrad, bude jej výška primerane zmluvne upravená. Súčasne musia byť splnené podmienky uvedené v záväznom stanovisku vydanom k stavebnému zámeru pod zn. OURaK/45783-97434/2025/Hn zo dňa 17. 9. 2025 a to najmä, že siete budú kladené v chodníkoch zo zámkovej dlažby a pod komunikáciami budú realizované pretlakmi. Zároveň je potrebné, aby investor stavby požiadal Mesto Trnava, MsÚ v Trnave Odbor územného rozvoja a koncepcií, referát správy zelene minimálne 7 dní pred zahájením výkopových prác o vydanie rozkopávkového povolenia na zeleni.
Ukladá
Mestskému úradu v Trnave
a) Odbor majetkový:
Zabezpečiť podklady pre vypracovanie Dohody
Termín: do 31. 3. 2026 
b) Odbor právny:
Pripraviť Dohodu a predložiť na podpis druhej strane
Termín: do 31. 5. 2026

Dôvodová správa
Mesto Trnava, MsÚ v Trnave obdržal dňa 3. 12. 2025 žiadosť spoločnosti Slovak Telekom, a. s ., Bajkalská 28, 817 62 Bratislava, IČO: 35 763 469 o súhlas na umiestnenie optickej siete na pozemkoch vo vlastníctve mesta, v lokalite ulíc Hlavná a Vajanského v Trnave pre účely podania žiadosti na stavebný úrad.
Navrhovaná trasa bude prechádzať po pozemku parcela registra „C“ č. 8831/1 
s výmerou 10102 m2, druh pozemku zastavaná plocha a nádvorie, zapísaná na LV č. 5000 v predpokladanej dĺžke siete 5,31 m a po pozemku parcela registra „C“ 
č. 784/1 s výmerou 3607 m2, druh pozemku zastavaná plocha a nádvorie, zapísaná na LV č. 5000 v predpokladanej dĺžke 67,58 m. Spolu dĺžka siete bude mať 72,82 m. Nakoľko celá trasa bude vedená v zemi, nebudú na nej budované žiadne skrinky alebo distribučné boxy.
Na plánovanú optickú sieť sa vzťahuje zákon č. 452/2021 Z. z. o elektronických komunikáciách a ide o prípad vzniku zákonného vecného bremena. 
Podľa postupu v § 20 ods. 12 Zásad hospodárenia a nakladania s majetkom Mesta 
a s majetkom štátu, ktorý Mesto užíva, v znení neskorších doplnkov (ďalej len "Zásad") je možné rozvody elektronických komunikačných sietí v prípadoch vzniku zákonného vecného bremena umiestňovať na pozemkoch vo vlastníctve mesta za podmienky poskytnutia jednorazovej primeranej náhrady za nútené užívanie nehnuteľností. 
Jednorazovou primeranou náhradou sa v tomto prípade rozumie, že investor týchto sietí umožní pripokládku potrebného počtu chráničiek mestu, na základe osobitnej dohody. V prípade, ak Mesto Trnava nevyžaduje od investora pripokládku chráničiek pre mesto, výška jednorazovej primeranej náhrady sa stanoví podľa dĺžky siete a počtu nadzemných prvkov. Mestské zastupiteľstvo môže v ojedinelých odôvodnených prípadoch upustiť od uplatnenia jednorazovej primeranej náhrady za užívanie nehnuteľností. 
K predmetnej žiadosti sa kladne vyjadril Odbor územného rozvoja a koncepcií MsÚ Trnava a vo svojom vyjadrení odporúča súhlasiť s použitím pozemkov p.č. 8831/1 
a 784/1 na Ulici Vajanského v Trnave na uloženie optickej siete v rámci stavby „OK MVSR Kataster Vajanského 2“, zároveň uvádza, že OURaK ako orgán územného plánovania na predmetnú stavbu vydal súhlasné záväzné stanovisko k stavebnému zámeru pod č. OURaK/45783-97434/2025/Hn zo dňa 17. 9. 2025. Podmienky uvedené v záväznom stanovisku žiada dodržať, t. j. siete budú kladené v chodníkoch zo zámkovej dlažby a pod komunikáciami budú realizované pretlakmi. Zároveň je potrebné, aby investor stavby požiadal Mesto Trnava, MsÚ v Trnave Odbor územného rozvoja a koncepcií, referát správy zelene minimálne 7 dní pred zahájením výkopových prác o vydanie rozkopávkového povolenia na zeleni.
TT-IT, s. r. o., so sídlom Trhová 2 v Trnave, ako správca metropolitnej optickej siete TOMNET, vo svojom vyjadrení zo dňa 4. 12. 2025 uviedol, že nepožaduje v danej lokalite pripokládku chráničiek pre potreby optickej siete TOMNET.
Na základe vyššie uvedeného a v zmysle § 20 ods. 12 „Zásad“ a v zmysle príkazu primátora č. 3/2026 sa jednorazová primeraná náhrada za obmedzenie užívania nehnuteľností stanoví podľa dĺžky siete. Jednorazová odplata za dĺžku siete
v intervale nad 50 m do 100 m vrátane je stanovená vo výške 401,67 eura. 
Majetková komisia na svojom zasadnutí dňa 20. 1. 2026 odporučila mestskému zastupiteľstvu súhlasiť s použitím pozemkov p. č. 8831/1 a 784/1 za účelom umiestnenia optickej siete na pozemkoch vo vlastníctve Mesta Trnava a zároveň odporučila schváliť uzavretie Dohody o náhrade za nútené užívanie nehnuteľností – pozemkov v k. ú. Trnava p. č. 8831/1 a 784/1 za výšku odplaty 401,67 eura.
V prípade, že k uzatvoreniu uvedenej dohody príde až v čase, kedy bude v platnosti
v zmysle Zásad už nová sadzba náhrad, bude výška primerane zmluvne upravená.
Na prijatie uznesenia je potrebný súhlas nadpolovičnej väčšiny prítomných poslancov MZ mesta Trnava.


Prílohy
Obrázok 1 – Situácia optickej siete na Ulici Vajanského
[image: navrhovaná trasa optickej siete na Ulici Vajanského]
Obrázok 2- Na obrázku je vyznačená navrhovaná trasa optokábla na Ulici Vajanského

